TV7 JERUUSALEMMA UUDISED
Meie tänased teemad -
Iisrael osaleb abitöödel Nepaalis
Hukkus kaks Iisraeli ametnikke rünnanud palestiina noorukit
Iisraeli Kaitsejõud hoidsid ära terrorirünnaku Golanil
ÜRO saadik õhutab Palestiina rühmitusi ühinema
Iisraellased on enamjaolt õnnelikud
TV7 Jeruusalemma Uudistest - Shalom!
Israel Hayom kirjutas iisraellaste abitööst Nepaali maavärinatsoonis.
Eelmise nädala teisipäeval püstitas Iisraeli Kaitsejõudude IDF-i meeskond,
kuhu kuulus ka meedikuterühm,
kohe peale Nepaali pealinna Kathmandusse saabumist
sõjaväehaigla kõrvale välihaigla.
Iisraeli väed saabusid riiki kahe El-Ali reisilennukiga
ja kolme Iisraeli Õhujõudude lennukiga.
Samad lennukid valmistusid tagasilennule vastu võtma
ka katastroofis ellujäänud iisraellasi.
Lisaks päästerühmadele tõid lennukid ka 95 tonni varustust,
sh operatsioonisaalide seadmeid, röntgeniaparaate
ja erinevaid laboratooriume.
Iisraellaste toodud seadmed moodustasid tähtsaima osa
piirkonda saabunud välismaisest meditsiinivarustusest.
Iisraeli majori sõnul erineb abitöö Iisraeli ja ülejäänud maade vahel
selle poolest, et teised saadavad varustust,
kuid Iisrael saadab eksperte ja püstitab haiglaid
ning pakub kohalike probleemidele lahendusi,
mida nad ise teostada ei suudaks.
Nepaalis oli mitmeidsadu Iisraeli matkajaid,
keda tulid päästma näiteks Iisraeli kindlustusfirma 2 helikopterit.
Esmaspäeval päästeti helikopteriga Mount Everestilt neli iisraellast.
Samal ajal sõidutas El-Ali lennuk esimesed 230 iisraellast koju,
kaasas ka 15 vastsündinud beebit.
The Times of Israeli teatel
tapeti 16-aastane Ida-Jeruusalemma poiss,
kui ta paari nädala eest kontrollpunktis Iisraeli sõdureid pussitada püüdis.
Abu Ghanem püüdis pussitada lihunikunoaga piiripolitseinikku
Ma'ale Adumimi viival teel asuvas kontrollpunktis.
Politsei esindaja sõnul tulistasid sõdurid esmalt hoiatuslaske õhku
ja alles siis poisi pihta.
Armee ohvtiseride sõnul oli poisil kaasas kaks nuga.
Teises juhtumis sai 16-aastane Palestiina araablane,
kes julgeolekujõude kividega loopis, IDF kuulidest kergelt haavata,
kuid suri hiljem siiski saadud haavadesse.
IDF tahtis vahistada noormehi,
kes turvatara lähedal IDF personali kividega loopisid.
Sõdurid tulistasid õhku ning haavasid seejärel poissi jalga.
Punane poolkuu viis poisi Läänekaldale Jenini haiglasse,
kus ta suri.
Arutz Sheva teatel tänas Iisraeli peaminister Netanyahu
Iisraeli Kaitseväge IDF-i
hiljutise terrorirünnaku ärahoidmise eest Golanil.
Netanyahu sõnul vastatakse sihikindlalt igale rünnakukatsele
Iisraeli sõdurite või elanike vastu.
IDF elimineeris terroriraku, kui see püüdis Golani kõrgustikul
Iisraeli-Süüria piirile lõhkekeha paigaldada.
Juhtumis hukkus neli terroristi.
Ükski IDF sõdur tulevahetuses viga ei saanud.
Intsident toimus vaid mõni tund pärast seda,
kui kaitseminister Ya'alon oli hoiatanud, et Iisrael ründab,
kui Iraan püüab Hezbollah'le Liibanoni kaasaegseid relvi toimetada.
Araablaste raportite väitel hävitasid Iisraeli Õhujõud päev varem rünnakus
Scud-rakettide lao, kust toimetatakse relvi Hezbollah'le.
Kaitseminister Ya'aloni sõnul püüab Iraan pidevalt Hezbollah't relvastada,
et varustada Liibanoni terrorirühmitust kaasaegsete täppisrelvadega.
Ya'aloni sõnul ei luba Iisrael Iraanil ja Hezbollah'l
oma Süüria piirile terroristlikku infrastruktuuri rajada.
Ya'aloni sõnul teavad iisraellased, mida teha kõigiga,
kes ähvardavad Iisraeli kodanikke selle piiridel ja neist kaugemalgi.
Ynet Newsi teatel õhutas ÜRO uus Lähis-Ida erisaadik
Nickolay Mladenov oma esimesel visiidil regioonis eelmine neljapäev
Palestiina rühmitusi ühinema ja Iisraeli Gaza blokaadi lõpetama.
Mladenovi arvates ootavad Palestiina rahvast kannatused,
kui lõhenemise ja ühtsuse puudusega võimalikult kiiresti ei tegeleta.
Veebruaris ametisse asunud Mladenov rääkis Gazas reporteritega
ja soovis,
et ÜRO saaks toetada jõupingutusi selle ühtsuse tugevdamiseks.
Kuid pärast mullusuvist hävitavat 50-päevast Iisraeli-Hamasi sõda
on Gazas humanitaarkriis
ja rahvusvaheline kogukond hoiatab uute konfliktide eest,
kui palestiinlased omavahel ära ei lepi ja Iisrael blokaadi ei lõpeta.
Mladenovi sõnul on ÜRO-l ja selle rahvusvahelistel partneritel
kohustus kindlustada, et Gazat mitte üksnes ei ehitata uuesti üles,
vaid ka ehitusmaterjalide sissepääsu
ning inimeste ja kaupade liikumist takistav blokaad lõpetataks.
Juulis-augustis toimunud Gaza sõjas hukkus 2200 palestiinlast
ja 73 iisraellast.
Gaza väiksel rannikualal, kus elab 1,8 miljonit inimest,
jäi 100 000 inimest koduta.
Taasülesehitus on vaevaline
ja Iisraeli 8-aastane blokaad on endiselt jõus.
Praktikas Gazat valitseva Hamasi islamistlikud juhid
ja selle Läänekalda rivaal Fatah
pole suutnud mullu aprillis sõlmitud ühtsuslepet ellu viia.
Lepinguga taheti Gaza valitsemine anda üle Lääne toetatud PO-le,
keda esindab Fatah.
Kuna Gaza valitsemist jätkab Hamas, jättis Iisrael jõusse blokaadi,
mis keelustab ehitusmaterjalide impordi Gazasse.
Iisrael kardab, et militandid kasutavad ehitusmaterjale
relvade ja rünnakutunnelite ehitamiseks.
Israel Hayomi teatel on iisraellased enamjaolt õnnelikud.
Seda näitab ÜRO 2015. a Maailma Õnnelikkuse Raport.
Iisrael sai 158 riigi seas 11. koha.
Alates 2012. a avaldatud raport kasutab õnnelikkuse mõõtmiseks
nn Cantrili skaalat.
Raporti järgi palutakse vastajail seada end mõttes redelile,
mille kõrgeim, kümnes aste, esindab parimat võimalikku elu
ja madalaim nulli ehk halvimat võimalikku elu.
Kümne õnnelikuma riigi seas on esimesena Šveits, siis Island,
Taani, Norra, Kanada, Soome, Holland, Rootsi, Uus-Meremaa
ja Austria.
Iisraeli Statistikaameti andmeil
on tarbijate usaldus Iisraeli majandusse -17%,
võrreldes detsembriga, mil see oli -28%.
Iisraellaste usaldus majanduse suhtes on kõrgeimal tasandil pärast 2011. a.
Need olid meie tänased uudised. Shalom ja kohtumiseni!
Tõlge: Monika Jaaguri